b'\n_START_ARTICLE_\nZastava M91\n_START_SECTION_\nZgodovina\n_START_PARAGRAPH_\nProizvajalec Zastava Arms na svojih spletnih straneh trdi, da je M91 razvit po dolgem in pazljivem preu\xc4\x8devanju voja\xc5\xa1ke taktike in izku\xc5\xa1enj voja\xc5\xa1kih in policijskih specialnih enot v svetu, ter da je bil njegov razvoj pod nadzorom in bli\xc5\xbenjim sodelovanjem nekaterih od najbolj izku\xc5\xa1enih specialnih in protiteroristi\xc4\x8dnih enot. Vseeno, ostrostrelna pu\xc5\xa1ka z njenim izgledom in dizajnom mo\xc4\x8dno spominja na rusko ostrostrelno pu\xc5\xa1ko SVD Dragunov, kateri je bil predstavljen leta 1963 in se je uporabljal v vseh dr\xc5\xbeavah Var\xc5\xa1avskega pakta._NEWLINE_Trenutno v Srbiji poteka modernizacija srbske vojske, ki se je na\xc4\x8drtno za\xc4\x8dela konec 90-ih let pod nazivom Model 21. Program obsega nadgradnjo opreme v 26-tih razli\xc4\x8dnih kategorijah. Tako bo obstoje\xc4\x8da Zastava M91 uporabljala doma razvito strelivo kalibra 7.62x54mm R. Ta zahteva izhaja iz odlo\xc4\x8ditve, da se iz uporabe vzame strelivo kalibra 8x57mm IS, ki ga uporablja Zastava M76 in strojnica Zastava M53.\n_START_SECTION_\nPodrobnosti izdelave\n_START_PARAGRAPH_\nM91 je polavtomatska, zra\xc4\x8dno hlajena-ostrostrelna pu\xc5\xa1ka s fiksnim kopitom in nabojnikom kapacitete 10 nabojev. V osnovi je podobna ruski ostrostrelni pu\xc5\xa1ki SVD Dragunov. Zastava M91, kot njena predhodnica Zastava M76, temelji na podalj\xc5\xa1ani razli\xc4\x8dici AK-47, vendar je z nekaj zamenjavami bolj podobna SVD-ju. Kot ruski Dragunov, je tudi kopito na M91 izdelano iz sinteti\xc4\x8dnega polimera, prav tako pa obe pu\xc5\xa1ki uporabljata strelivo istega kalibra (7.62\xc3\x9754mmR). Strelivo kalibra 7.62\xc3\x9754mmR je primerno za ve\xc4\x8dje razdalje in je zamenjalo strelivo kalibra 8\xc3\x9757mm IS v Srbski vojski. _NEWLINE_Profil cevi je zaradi var\xc4\x8devanja pri te\xc5\xbei zelo tanek in se zaklju\xc4\x8di z utorjenim kompenzatorjem ognja. Notranjost risane cevi je obdelana s kromom za pove\xc4\x8dano odpornost na korozijo in ima 4 desno-su\xc4\x8dne \xc5\xbelebe s korakom 240 mm. _NEWLINE_V glavnem je zasnova omejevalca ognja, nabojnika, poenostavljenega merka tipa PSO, polimernega kopita kot modificiranega zaklepa in spodnjega sprejemnika mo\xc4\x8dno podobna pu\xc5\xa1ki Dragunov. _NEWLINE_Stranska monta\xc5\xbea na levi strani sprejemnika je kompatibilna z razli\xc4\x8dnimi tipi opti\xc4\x8dnih namerilcev in no\xc4\x8dnih optik. Standardna dnevna optika za M91 je Zrak ON 6 x 42. Za pogoje nizke vidljivosti pa se lahko na pu\xc5\xa1ko namesti no\xc4\x8dni namerilec PN 5 x 80. Opti\xc4\x8dni namerilec se lahko odstrani in namesti brez izgube nastrelitve._NEWLINE_Pu\xc5\xa1ka se prav tako pona\xc5\xa1a z rezervnimi kovinskimi merki z zadnjim merkom, ki se lahko nastavi za streljanje na razdalje od 100 pa do 1000m. Ti se lahko uporabijo v primeru, ko se opti\xc4\x8dni merki po\xc5\xa1kodujejo.\n_START_SECTION_\nU\xc4\x8dinkovitost\n_START_PARAGRAPH_\nNajbolj\xc5\xa1i rezultati Zastave M91 so vidni na razdaljah do 800 metrov. Maksimalna oddaljenost, ki se lahko dose\xc5\xbee z uporabo optike in kovinskega merka je 1000 metrov. Za tar\xc4\x8de vi\xc5\xa1ine 30cm (silhueta glave) je efektivni domet 320 metrov, za tar\xc4\x8de vi\xc5\xa1ine 50 cm (silhueta prsi) 450 metrov, za tar\xc4\x8de vi\xc5\xa1ine 150cm (pomi\xc4\x8dna silhueta) pa 650 metrov.'